ROZHODNUTIE KOMISIE
z 5. augusta 2009,
ktorým sa mení a dopĺňa rozhodnutie 2003/467/ES, pokiaľ ide o vyhlásenie, že niektoré členské štáty a ich regióny sú úradne bez výskytu brucelózy hovädzieho dobytka
[oznámené pod číslom K(2009) 6086]
(Text s významom pre EHP)
(2009/600/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu A časť II bod 7,
keďže:
(1)
Smernica 64/432/EHS stanovuje, že členský štát alebo časť členského štátu možno úradne vyhlásiť za oblasť bez výskytu brucelózy hovädzieho dobytka, pokiaľ ide o stáda hovädzieho dobytka, ak sú dodržané určité podmienky stanovené v tejto smernici.
(2)
Zoznamy členských štátov a ich regiónov vyhlásených za oblasti bez výskytu brucelózy hovädzieho dobytka sú stanovené v rozhodnutí Komisie 2003/467/ES z 23. júna 2003, ustanovujúcom úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (2).
(3)
Írsko a Poľsko predložili Komisii dokumentáciu preukazujúcu súlad s príslušnými podmienkami stanovenými v smernici 64/432/EHS, pokiaľ ide o celé územie, aby bolo možné tieto členské štáty považovať za členské štáty úradne bez výskytu brucelózy hovädzieho dobytka.
(4)
Po vyhodnotení dokumentácie predloženej Írskom a Poľskom by sa celé územie týchto členských štátov malo uznať za územie úradne bez výskytu brucelózy hovädzieho dobytka.
(5)
Portugalsko predložilo Komisii dokumentáciu preukazujúcu súlad s príslušnými podmienkami stanovenými v smernici 64/432/EHS, pokiaľ ide o ostrovy Faial a Santa Maria v autonómnej oblasti Azory, aby bolo možné uvedené ostrovy považovať za regióny Portugalska úradne bez výskytu brucelózy hovädzieho dobytka.
(6)
Okrem toho Španielsko predložilo Komisii dokumentáciu preukazujúcu súlad s príslušnými podmienkami stanovenými v smernici 64/432/EHS, pokiaľ ide o provincie Santa Cruz de Tenerife a Las Palmas v Španielsku, aby bolo možné uvedené provincie považovať za regióny Španielska úradne bez výskytu brucelózy hovädzieho dobytka.
(7)
Po vyhodnotení dokumentácie predloženej Portugalskom a Španielskom by sa príslušné ostrovy a provincie mali uznať za regióny týchto členských štátov úradne bez výskytu brucelózy hovädzieho dobytka.
(8)
Rozhodnutie 2003/467/ES by sa preto malo zodpovedajúcim spôsobom zmeniť a doplniť.
(9)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha II k rozhodnutiu 2003/467/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 5. augusta 2009